stanford-oval/wikipedia huggingface dataset:
קילט
ההיסטוריה של הקילט > שימוש צבאי

החל מ-1624 הפלוגות העצמאיות של אנשי הרמה לבשו "קילטים גדולים", ועם הפיכתן ב-1740 למשמר השחור (כיום חלק מהרגימנט המלכותי של סקוטלנד) קילטים אלו הוחלפו בקילטים מודרניים עם טארטן כהה (טארטן "המשמר השחור" של שבט קמפבל).
מורדים יעקוביטים רבים אימצו את הקילט כמדים בלתי רשמיים ואפילו תומכיהם האנגלים לבשו פרטי לבוש העשויים מטארטן בתקופת המרד היעקוביטי של 1745. לאחר מרידה זו החליטה הממשלה ליצור רגימנטים שגויסו מקרב אנשי הרמה בשביל הצבא הבריטי כדי לפקח על האנרגיות של הגאלים. רגימנטים אלו נשלחו להודו, צפון אמריקה ועוד, ובכך ירד הסיכוי לחידוש המרד הסקוטי. מדי צבא לא נכללו בחוק הלבוש ומדי הרגימנטים הללו כללו קילטים מודרניים, כאשר כל רגימנט זוהה עם טארטן משלו.
יחידות סקוטיות רבות לבשו קילטים בקרבות במהלך מלחמת העולם הראשונה. הטקטיקות האכזריות של חטיבת הרמה המלכותית העניקו לחייליה את הכינוי "גברות מגיהנום" מהצבא הגרמני שנלחם נגדה בשוחות. השימוש האחרון שנעשה בקילט במהלך קרבות היה בתחילת מלחמת העולם השנייה.
לצבא האירי אין מסורת של לבישת קילט בקרב, אולם החלילנים בחטיבות האיריות של הצבא הבריטי לובשים באופן מסורתי קילטים בצבע חרדל, ומסורת זו ממשיכה גם בלהקות החלילנים של הצבא האירי.
הקילט הסקוטי

הקילט הסקוטי שונה במעט בעיצוב ובמבנה מהקילט הכללי. זהו לבוש תפור העטוף מסביב למותניים ונסגר על ידי רצועות ואבזים בשני הצדדים.
הקילט מכסה את הגוף מהמותניים ומטה עד למעט מעל הברכיים. שתי שכבות הבד שנמצאות בקדמת הגוף הן שטוחות בעוד הבד בצדדים ומאחורה הוא עם קפלים. ניתן ללבוש תחתונים מתחת לקילט אך אין שום חובה לכך.
הקילט הסקוטי > עיצוב ומבנה > בדים

הקילט האופייני הנראה במשחקי הרמה המודרניים עשוי מצמר שזור הרקום באריג טוויל (twill, אריג בעל קווים מלוכסנים). הטוויל הרקום לפי דפוס צבעים מסוים, הנקרא סט (Sett), נקרא טארטן. הקילט האירי, לעומת זאת, היה עשוי מסורתית מבד בצבע אחיד.
קילט רגיל למבוגר עושה שימוש בכ-5.5 עד 7 מטר בד טארטן.
הקילט הסקוטי > עיצוב ומבנה > סט (Sett)

אחד מהמאפיינים הבולטים של הקילט הסקוטי הוא דפוס הטארטן, הנקרא סט. רבים מהדפוסים הללו מזוהים עם שבטים או משפחות מסוימות בסקוטלנד אך ישנם גם טארטנים לאזורים, מחוזות, חברות, אנשים יחידים, בתי ספר ואוניברסיטאות. הסטים תמיד מאורגנים אופקית ואנכית, לעולם לא באלכסון. הם מתוארים לפי ספירת החוטים, זאת אומרת הרצף של הצבעים ועוביים. לדוגמה, לטארטן של שבט וואלאס יש ספירת חוטים כזו: "K/4 R32 K32 Y/4". זאת אומרת שבטארטן ישנם ארבעה חוטים שחורים, לאחר מכן 32 חוטים אדומים, 32 שחורים וארבעה צהובים.
הסטים רשומים ב"רשות הסקוטים לטארטנים" המחזיקה באוסף של דוגמאות בדים המאופיינות בשם ובספירת החוטים. כיום ישנם בערך 5000 טארטנים רשומים, כאשר רובם נרשמו כבר במאה ה-19, לפני שהיה קישור בין הטארטנים לשבטים מסוימים.
הקילט הנורת'מברי

הקילט ממחוז נורת'מבריה (Northumbria) הוא כמעט זהה לקילט הסקוטי אך בדרך כלל עשוי משזירה פשוטה יותר ופחות צבעוני. הבדים המשמשים לקילטים אלו הם אינם טארטנים אמיתיים ובדרך כלל עשויים רק מצבע אחד.
הקילט האירי

בניגוד לקילט הסקוטי, הקילט האירי היה עשוי בדרך כלל מבד בצבע אחד, כאשר הצבעים הנפוצים ביותר היו ירוק וזעפרן. הקילט באירלנד היווה סמל ללאומיות הגאלית בעיקר בסוף המאה ה-19 ותחילת המאה ה-20. בשנים האחרונות עוצבו טארטנים חדשים רבים המזוהים עם מחוזות איריים. הטארטן האירי העתיק ביותר הוא טארטן אלסטר, שנתגלה ב-1956 ומתוארך לתחילת המאה ה-17, כנראה מהתקופה בה סקוטים רבים היגרו למחוז אלסטר שבצפון אירלנד. למרות זאת, הקילט כיום באירלנד נחשב בעיקר לסקוטי, משום שההתעוררות האירית לנושא הקילטים בתקופה האחרונה הוא בעיקר של אירים אמריקאים.
הקילט הוולשי

הקילט בוויילס לא נחשב לחלק מסורתי בלבוש הוולשי הלאומי אך הוא נעשה יותר פופולרי כסמל לזהות הקלטית. מאותה סיבה ניתן כיום לראות קילטים גם בקורנוול, דבון, האי מאן, בריטני, צפון פורטוגל ומחוז גליסיה בספרד.
כיום מיוצרים יותר ויותר טארטנים אישיים בוויילס, על אף שאין ממש ראיות לכך שהעם הוולשי (או כל עם קלטי אחר) השתמש בטארטנים כדי לזהות משפחות.
סגנונות לבישת הקילט

כיום רוב הסקוטים רואים בקילט לבוש רשמי או טקסי, אף שישנם אנשים רבים הלובשים קילט ביום-יום.
יחידות מסוימות בצבא הבריטי ובצבאות של חלק ממדינות חבר העמים הבריטי (לרבות אוסטרליה, קנדה, ניו זילנד ודרום אפריקה) עדיין כוללות את הקילט כחלק מהמדים הרשמיים שלהן, אף על פי שהוא לא משמש חלק ממדי הקרב מאז 1944.
שחזור של "אריג צמר חגור" (Belted plaid)
המלך ג'ורג' הרביעי לבוש בקילט
לבוש סקוטי מסורתי
גימור הקילט
סיפורה של ליסי (מיני-סדרה)

| --- | --- |

סמליל המיני-סדרה
 מבוסס על:  "סיפורה של ליסי" מאת סטיבן קינג
 סוגה:  דרמה אימה מותחן
 כותבים:  סטיבן קינג 
 בימוי:  פבלו לוריין 
 שחקנים:  ג'וליאן מור קלייב אוון ג'ואן אלן דיין דיהן סונג קאנג ג'ניפר ג'ייסון לי רון קפאס ג'ונס
 ארץ מקור:  ארצות הברית ארצות הברית
 שפות:  אנגלית
 מספר פרקים:  8 
 הפקה
 מפיקים בפועל:  סטיבן קינג ג'וליאן מור ג'יי ג'יי אברהמס בן סטפנסון חואן דה דיוס לריין
 חברת הפקה:  Bad Robot Productions חטיבת הטלוויזיה של האחים וורנר
 הפצה:  אפל
 צלמים:  דריוס חונדג'י
 שידור
 רשת שידור:  אפל TV פלוס
 תקופת שידור מקורית:  4 ביוני 2021 – הווה
 קישורים חיצוניים
 אתר רשמי
 דף התוכנית ב-IMDb
 
סיפורה של ליסי (באנגלית: Lisey's Story) היא מיני-סדרת אימה אמריקאית, המבוססת על רומן באותו השם שכתב על ידי הסופר סטיבן קינג ויצא לאור בשנת 2006. המיני-סדרה נכתבה על ידי קינג, מבוימת על ידי הבמאי פבלו לריין, והופקה על ידי ג'יי ג'יי אברמהס וג'וליאן מור, שגם מככבת בתפקיד הראשי. מככבת בו ג'וליאן מור בתפקיד הראשי.
המיני-סדרה עלתה לשידור ב-4 ביוני 2021.
תקציר העלילה

לאחר מותו של בעלה הסופר, אלמנה מגלה שהיא נרדפת על ידי סטוקר מסוכן, שאובססיבי לעבודתיו של בעלה.
צוות השחקנים הראשי

ג'וליאן מור – ליסי לנדון
קלייב אוון – סקוט לנדון
ג'ואן אלן – אמנדה דבהר
דיין דיהן – ג'ים דולי
סונג קאנג – הקצין דן בוקמן
ג'ניפר ג'ייסון לי – דרלה
רון קפאס ג'ונס – פרופסור דשמיאל
הפקה > פיתוח

באוגוסט 2017, הביע סטיבן קינג עניין לראות את הרומן שלו, "סיפורה של ליסי", מעובד כסדרת טלוויזיה: "'סיפורה של ליסי' הוא האהוב עליי ביותר מכל ספריי ואשמח לראות אותו מעובד, במיוחד עכשיו שיש סוג של פתיחות בשירותי הזרמת המדיה בטלוויזיה ואפילו ברשתות הכבלים. יש יותר חופש לעשות דברים עכשיו וכשאתה עושה סרט על פי ספר, יש את הדבר הזה שאותו אני מכנה 'תסמונת הישיבה על המזוודה'. אתה מנסה לארוז את כל הבגדים בבת אחת והמזוודה לא נסגרת. אז קשה לקחת ספר מלא, ולדחוס אותו לתוך שעתיים ועשר דקות. אבל כתוכנית טלוויזיה יש לך 10 שעות."
באפריל 2019, הוכרז כי חברת אפל רכשה את זכויות הפקת העיבוד לרומן והזמינה אותו כמיני-סדרה בת שמונה פרקים שישודרו בשירות הזרמת המדיה שלהם, אפל TV פלוס, שייכתבו על ידי קינג ויופקו על ידי ג'יי ג'יי אברמהס. באוגוסט 2019, דווח שהבמאי פבלו לריין יהיה אמון על בימוי המיני-סדרה.
בפברואר 2020, דווח כי הצלם דריוס חונדג'י יהיה אחראי על צילום פרקי המיני-סדרה.
הפקה > ליהוק

באפריל 2019, ג'וליאן מור לגילום דמותה של ליזי לנדון. באוקטובר 2019, קלייב אוון לוהק לצוות השחקנים; בנובמבר 2019, ג'ואן אלן ודיין דיהן לוהקו לצוות השחקנים, ובדצמבר 2019, דווח על ליהוקו של סונג קאנג לצוות השחקנים. בינואר 2020, נודע על ליהוקה של ג'ניפר ג'ייסון לי. כאשר אפל חשפה לראשונה מבט ראשון על המיני-סדרה בפברואר 2021, התגלה גם כי השחקן רון קפאס ג'ונס לוהק לצוות השחקנים.
הפקה > צילומים

צילומי המיני-סדרה החלו באוקטובר 2019 בבית ואן לייב-סוידאם בעיירת פרנקלין, מחוז סומרסט, ניו ג'רזי. בדצמבר 2019, הצילומים התקיימו בכפר טוקהואה שבמחוז ווסטצ'סטר, ניו יורק. באמצע מרץ 2020, דווח על השבתת הצילומים בעקבות התפרצות מגפת הקורונה. לריין הצהיר כי טרם ההשבתה נותרו עוד "מספר שבועות" לצילומי המיני-סדרה. בספטמבר 2020, ג'וליאן מור אישרה שהיא סיימה את הצילומים.
הפצה

ב-6 בינואר 2021, אפל הודיעה כי המיני-סדרה תעלה לשידור במהלך שנת 2021. חודש שלאחר מכן, אפל חשפה מבט ראשון של המיני-סדרה, במהלכו הוכרז כי המיני-סדרה תעלה לשידור באמצע שנת 2021.
במבט ראשון שנחשף על ידי עם "ואניטי פייר", הוכרז כי שני הפרקים הראשונים של מיני-הסדרה יעלו לשידור ב-4 ביוני 2021, ושאר הפרקים יופצו בכל יום שישי לאחר מכן.
מחזור כישור הזמן (סדרת טלוויזיה)

| --- | --- |

 מבוסס על:  מחזור כישור הזמן מאת רוברט ג'ורדן
 סוגה:  פנטזיה
 יוצרים:  רייף ג׳דקינס 
 כותבים:  רייף ג׳דקינס 
 בימוי:  Uta Briesewitz 
 שחקנים:  רוזמונד פייק (Moiraine Damodred)  פרייאנקה בוס (אלנה מוסוואני)  אלכסנדר וילומה (תום מרילין)  חמאד אנימאשון (לויאל)  סופי אוקונדו (Siuan Sanche)  קייט פליטווד (ליאנדרין)  Kae Alexander (Elmindreda Farshaw)  מייקל מקלהטון (טאם אל׳תור)  אלברו מורטה (לוגיין אלבאר)  דניאל הני (לאן מנדרגורן)  ג'ושה סטראדובסקי (רנד אל'תור)  זואי רובינס (נינאב אל'מארה)  מרקוס רתרפורד (פרין אייברה)  בארני האריס (מאט קוטון)  מדלן מאדן (אגווין אל'וור)  פטר פרנזן  Clare Perkins  בפסקה זו רשומה אחת נוספת שטרם תורגמה 
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  16 (נכון ל־5 באוקטובר 2023) 
 הפקה
 מפיק:  רוזמונד פייק, רייף ג׳דקינס 
 חברת הפקה:  Sony Pictures Television  Amazon Studios
 הפצה:  אמזון פריים וידאו 
 אתר צילומים:  Barrandov Studios 
 מוזיקה:  לורן באלף 
 שידור
 רשת שידור:  Prime Video
 תקופת שידור מקורית:  19 בנובמבר 2021 – הווה 
 קישורים חיצוניים
 דף התוכנית ב-IMDb
 
מחזור כישור הזמן (באנגלית: The Wheel of Time) היא סדרת טלוויזיה אפית פנטזית אמריקאית, המשודרת בפריים וידאו. הסדרה מבוססת על סדרת הרומנים של רוברט ג'ורדן בשם זהה והיא מופקת במשותף על ידי חטיבת הטלוויזיה של אולפני סוני ואולפני אמזון, כאשר רייף ג'ודקינס משמש כמפיק בפועל ומככבת בה רוזמונד פייק בתפקיד ראשי.
תקציר העלילה

הסדרה עוקבת אחר מורֵיין, חברה בארגון המתעלות (המכשפות) הכול-נשי החזק אָאֶס סֶדָאי, שלוקחת קבוצה של חמישה צעירים מביתם בכפר בעקבות מתקפה של כוחות אדון האופל, ישות מרושעת רעה המבקשת לחדש את העולם בדמותו. בין החמישה הללו, היא מאמינה שאחד יכול להיות גלגולו של הדרקון, גיבור עתיק ומתעל עוצמתי שנובא שיציל את העולם או יהרוס אותו.
שחקנים ודמויות

רוזמונד פייק בתפקיד מוריין דמודרד
יושה סטראדובסקי בתפקיד רנד אלת'ור
מרקוס רתרפורד בתפקיד פרין אייברה
זואי רובינס בתפקיד נינאב אל'מירה
בארני האריס (עונה 1), דונאל פין (עונה 2) בתפקיד מאט קוטון
מדלן מאדן בתפקיד אגווין אל'וור
דניאל הני בתפקיד לאן מנדרגורן
מייקל מקהלתון בתפקיד טאם אלת'ור
אלברו מורטה בתפקיד לוגיין אלבאר
חמאד אנימאשון בתפקיד לויאל
אלכסנדר וילומה בתפקיד תום מרילין
יוהאן מאיירס בתפקיד פדן פיין
ג'ניפר צ'ון גרסיה בתפקיד ליין שריף
פרייאנקה בוס בתפקיד אלנה מוסבאני
עמנואל אימני בתפקיד איבון
טיילור נאפייר בתפקיד מקסים
קייט פליטווד בתפקיד ליאנדרין גויראל
הפקה > רקע

בשנת 2000, NBC רכשה את זכויות המסך לסדרת הרומן הפנטזית של רוברט ג'ורדן "מחזור כישור הזמן," אך בסופו של דבר לא המשיכה בהפקה. בשנת 2004 מכר ג'ורדן את זכויות ההסרטה, הטלוויזיה, משחק הווידאו וזכויות הקומיקס של הסדרה לחברת ההפקה Red Eagle Entertainment בשנת 2015 שילמה החברה זמן אוויר לרשת הכבלים FXX כדי להקרין את חורף הדרקון, פרק פיילוט בן 22 דקות עבור סדרת Wheel of Time בכיכובם של בילי זיין ומקס ראיין, מה שאיפשר לחברה להחזיק בזכויות בפרויקט. בהמשך, החברה תבעה את אלמנתו של ג'ורדן, הרייט מקדוגל, בגין הערותיה לגבי הפיילוט והתביעה נפתרה בשנת 2016.
הפקה > פיתוח

ב-20 באפריל 2017, הוכרז כי Sony Pictures Television מפיקה עיבוד חדש לסדרת הספרים בשיתוף עם Red Eagle Entertainment ו-Radar Pictures. רייף ג'ודקינס היה צפוי לשמש כיוצר ומפיק בפועל לצד ריק סלבייג', לארי מונדראגון, טד פילד, מייק וובר ודארן למקה. אלמנתו של רוברט ג'ורדן, הרייט מקדוגל, אמורה הייתה לשמש כמפיקה מייעצת.
ב-2 באוקטובר 2018, הוכרז כי אמזון הזמינה את הסדרה. בנוסף הוכרז עוד כי אולפני אמזון ישמשו כחברת הפקה. ב-19 בפברואר 2019 אושרה אוטה ברישוביץ' כבמאית לשני הפרקים הראשונים.
הפקה > ליהוק

ביוני 2019 הוכרז כי רוזמונד פייק לוהקה לתפקיד ראשי בסדרה. עוד הוכרז על חברי צוות נוספים באוגוסט 2019: יושה סטראדובסקי בתפקיד רנד אל-ת'ור, מרקוס ראת'רפורד בתפקיד פרין איברה, זואי רובינס כניאנווה אלמירה, בארני האריס כמאט קוטון, ומדלן מאדן בתפקיד אגוואן אל'ווירה.
הפקה > צילומים

צילומי העונה הראשונה החלו ב-16 בספטמבר 2019. הסדרה חודשה לעונה שנייה במאי 2021 ולעונה שלישית ביולי 2022.
תוספות על הספרים

בעונה הראשונה מופיעה הלכידה והסירוס של לוגיין אבלר בזמן אמת, מה שרק הוזכר בספרים.
שחרורה של לנפיר מהכלא בשאיול גאל.
נינאב "נתקעת" בקשתות הטר'אנגריל בזמן המבחן, אבל היציאה מופיעה בפעם השנייה והיא עוזבת. מקרה חסר תקדים.
אגווין מתאמנת כדאמנה עם דאמנות נוספות ומתגלה כחזקה מכולן.
רימה, אאס סדאי מהאג'ה הצהובה, נתפסת על ידי הסינצ'נים אחרי שעוזרת לנינאב ואליין בפאלם.
הערות שוליים

1 2 3  White, Peter (2 באוקטובר 2018). "Amazon Orders Adaptation Of Fantasy Drama The Wheel of Time To Series". Deadline Hollywood. אורכב מ-המקור ב-2 באוקטובר 2018. נבדק ב-2 באוקטובר 2018. {{cite web}}:  (עזרה)
1 2  Petski, Denise (19 ביוני 2019). "Rosamund Pike To Star In The Wheel Of Time TV Adaptation At Amazon". Deadline Hollywood. אורכב מ-המקור ב-23 ביוני 2019. נבדק ב-1 ביולי 2019. {{cite web}}:  (עזרה)
1 2  Otterson, Joe (14 באוגוסט 2019). "'Wheel of Time' Series at Amazon Rounds Out Main Cast". Variety. נבדק ב-14 באוגוסט 2019. {{cite web}}:  (עזרה)
↑  Purslow, Matt (4 בספטמבר 2019). "al'Lan Mandragoran Cast for The Wheel of Time". IGN. אורכב מ-המקור ב-4 בספטמבר 2019. נבדק ב-4 בספטמבר 2019. {{cite web}}:  (עזרה)
↑  Smith, Andrew (2019-11-06). "Game of Thrones Actor Joins Wheel of Time as Rand's Father Tam". IGN. אורכב מ-המקור ב-8 בנובמבר 2019. נבדק ב-2019-11-07. {{cite web}}:  (עזרה)
↑  Pedersen, Erik (4 בדצמבר 2019). "'The Wheel Of Time': Amazon Fantasy Drama Adds Four To Cast". Deadline Hollywood. אורכב מ-המקור ב-4 בדצמבר 2019. נבדק ב-4 בדצמבר 2019. {{cite web}}:  (עזרה)
↑  Gartenberg, Chaim (9 בפברואר 2015). "A Wheel of Time pilot was produced and aired when no one was looking". The Verge. אורכב מ-המקור ב-3 באוקטובר 2018. נבדק ב-2 באוקטובר 2018. {{cite web}}:  (עזרה)
↑  Gardner, Eriq (13 בפברואר 2015). "FXX Pilot Airing at 1:30 a.m. Leads to Eye-Opening Slander Lawsuit". The Hollywood Reporter. אורכב מ-המקור ב-2 באוקטובר 2018. נבדק ב-2 באוקטובר 2018. {{cite web}}:  (עזרה)
↑  Trendacosta, Katharine (28 באפריל 2016). "The Wheel of Time Is Going to Be a TV Series After All". io9. אורכב מ-המקור ב-2 באוקטובר 2018. נבדק ב-2 באוקטובר 2018. {{cite web}}:  (עזרה)
↑  Otterson, Joe (20 באפריל 2017). "Wheel of Time TV Series Lands at Sony". Variety. אורכב מ-המקור ב-24 בספטמבר 2018. נבדק ב-2 באוקטובר 2018. {{cite web}}:  (עזרה)
↑  Ritman, Alex (2 באוקטובר 2018). "Wheel of Time Fantasy Drama Nabs Amazon Series Order". The Hollywood Reporter. אורכב מ-המקור ב-2 באוקטובר 2018. נבדק ב-2 באוקטובר 2018. {{cite web}}:  (עזרה)
↑  Keslassy, Elsa (2 באוקטובר 2018). "Amazon Orders Female-Driven Fantasy Series The Wheel of Time". Variety. אורכב מ-המקור ב-2 באוקטובר 2018. נבדק ב-2 באוקטובר 2018. {{cite web}}:  (עזרה)
↑  Andreeva, Nellie; Petski, Denise (19 בפברואר 2019). "The Wheel of Time: Uta Briesewitz To Direct First Two Episodes Of Amazon Fantasy Drama Series". Deadline Hollywood. אורכב מ-המקור ב-22 במרץ 2019. נבדק ב-26 ביוני 2019. {{cite web}}:  (עזרה)
דואר מידלמוסט

| --- | --- |

סמליל הסדרה בעברית
 סוגה:  קומדיה, אנימציה, משפחה, ילדים, הרפתקאות
 יוצרים:  ג'ון טראביק השלישי
 כותבים:  דייב ה. ג'ונסון  ג'ון טראביק השלישי
 בימוי:  טום ג'וליף
 מדבבים:  ג'ון דימאג'יו קולטון דאן ג'וני פמברטון 
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  37
 הפקה
 מפיקים בפועל:  דייב ה. ג'ונסון  ג'ון טראביק השלישי
 חברת הפקה:  Nickelodeon Animation Studio
 הפצה:  ניקלודיאון
 אורך פרק:  22–23 דקות
 שידור
 רשת שידור:  ניקלודיאון
 רשת שידור בישראל:  ניקלודיאון ישראל
 פורמט (תמונה):  HDTV‏ 1080i
 תקופת שידור מקורית:  9 ביולי 2021 – 21 באוקטובר 2022
 תקופת שידור בישראל:  17 באוקטובר 2021 – 7 בפברואר 2023
 קישורים חיצוניים
 דף התוכנית ב-IMDb
 
כרזת הסדרה באנגלית
דואר מידלמוסט (באנגלית: Middlemost Post) היא סדרת טלוויזיה קומית מונפשת אמריקאית, שנוצרה על ידי ג'ון טראביק השלישי ושודרה בערוץ ניקלודיאון.
העונה הראשונה התחילה ב-9 ביולי 2021 והסתיימה ב-1 באוגוסט 2022. העונה השנייה התחילה ב-2 באוגוסט 2022 והסתיימה ב-21 באוקטובר 2022. בשנת 2023 הכריזו שהסדרה לא תמשיך לעונה נוספת.
ב-28 במרץ 2024, הסדרה הוסרה מהשירות פרמאונט+ כחלק מ"החלטה אסטרטגית להתמקד בתוכן עם משיכה גלובלית המונית". בישראל הסדרה הוסרה מה-VOD של ערוץ ניקלודיאון בחודש אפריל כנראה מאותה החלטה.
תקציר העלילה

עלילותיהם של פארקר ענן הגשם לשעבר וחבריו אנגוס וראסל, שעושים יחדיו שליחויות דואר ברחבי הר מידלמוסט, וההרפתקאות אותם הם עוברים.
מדבבים

הדיבוב העברי בוים על-ידי תומר שביט (פרקים 1 עד 6, פרק 21 ואילך), רועי רגב ומני אסיקנד (פרקים 7 עד 20), והופק על ידי ענבר שטגר עזרא באולפני דאבי דאב.
| שם הדמות | מדבב/ת באנגלית | מדבב/ת בעברית |
| --- | --- | --- |
| פרקר ג'יי ענן | בקי רובינסון | שיר כהן |
| אנגוס רוי שאקלטון | ג'ון דימאג'יו | תמיר גינזבורג |
| ראש העיר פיב | קולטון דאן | ערן מור |
| ריאן | ג'וני פמברטו | אורי זלצמן |
| לילי | קירן | שירלי לילו |
| גברת פאם | קמאלי מינטר | רונה בקרמן |
| אריאל | מיכאלה דיץ | אלונה אלכסנדר |
| דמויות נוספות |  | ליאור חקון (פרקים 1 עד 6) |
| דמויות נוספות |  | גילן שחף (פרק 7 ואילך) |
| ביצוע שיר הפתיחה | טיש ומאט מהפי | סער בדישי (עונה ראשונה) |
| ביצוע שיר הפתיחה | טיש ומאט מהפי | גילן שחף (עונה שנייה) |
| ביצוע שיר הפתיחה | קימיה דוסון (פרקים בודדים בעונה השנייה) | גילן שחף |
| ביצוע שיר הפתיחה | AJJ (פרקים בודדים בעונה השנייה) | גילן שחף |
| ביצוע שיר הפתיחה | Rozwell Kid (פרקים בודדים בעונה השנייה) | גילן שחף |
הפקה

ב-16 ביוני 2020, הוכרז כי ניקלודיאון הזמינו את הסדרה מאחד מבמאי הסדרה "בובספוג מכנסמרובע", ג'ון טראביק השלישי. הסדרה בת 20 הפרקים הופקה על ידי אולפני ההנפשה של ניקלודיאון, כאשר העבודה נעשתה מרחוק במהלך מגפת הקורונה. האנימציה נעשתה על ידי Yowza! Animation בקנדה. ב-18 במרץ 2021, נחשף כי הסדרה תעלה לאקרנים ביולי של אותה שנה. ב-17 ביוני 2021, הוכרז כי הסדרה תעלה לאקרנים ב-9 ביולי, והטריילר הראשון לסדרה הופץ.
ב-24 במרץ 2022, הסדרה חודשה לעונה שנייה בת 13 פרקים, ששודרה לראשונה ב-2 באוגוסט 2022.
שידור

| עונה | עונה | מספר פרקים> פרקים מלאים | מספר פרקים> פרקים משניים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- |
|  | 1 | 20 | 38 | 9 ביולי 2021 | 1 באוגוסט 2022 | 17 באוקטובר 2021 | 27 באפריל 2022 |
|  | 2 | 13 | 24 | 2 באוגוסט 2022 | 21 באוקטובר 2022 | 22 בינואר 2023 | 7 בפברואר 2023 |
פרקים > עונה 2

| מספר הפרק  (בסדרה) | מספר הפרק  (בעונה) | שם הפרק באנגלית | שם הפרק בעברית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 21 | 1-א' | Parker Gets Rich | פרקר מתעשר | 2 באוגוסט 2022 | 22 בינואר 2023 |
| 21 | 1-ב' | Ultimate Fighting Cloud | הענן הלוחם | 2 באוגוסט 2022 | 22 בינואר 2023 |
| 22 | 2-א' | Parker Gets the Bird | פרקר והעורב | 3 באוגוסט 2022 | 23 בינואר 2023 |
| 22 | 2-ב' | Anchor Shackleton | העוגן והמצוף | 3 באוגוסט 2022 | 23 בינואר 2023 |
| 23 | 3-א' | Side Hustle | עבודה צדדית | 4 באוגוסט 2022 | 24 בינואר 2023 |
| 23 | 3-ב' | Burt Speaks | ברט מדבר | 4 באוגוסט 2022 | 24 בינואר 2023 |
| 24 | 4-א' | Unhappy Campers | יוצאים לקמפינג | 8 באוגוסט 2022 | 25 בינואר 2023 |
| 24 | 4-ב' | Leprechauns 2 | לפריקונים 2 | 8 באוגוסט 2022 | 25 בינואר 2023 |
| 25 | 5-א' | Sporty Parker | פרקר הספורטיבי | 9 באוגוסט 2022 | 26 בינואר 2023 |
| 25 | 5-ב' | Hammy Time | האוגר | 9 באוגוסט 2022 | 26 בינואר 2023 |
| 26 | 6-א' | Mayor Ariel | ראשת העיר אריאל | 10 באוגוסט 2022 | 29 בינואר 2023 |
| 26 | 6-ב' | Mayor Ariel | ראשת העיר אריאל | 10 באוגוסט 2022 | 29 בינואר 2023 |
| 27 | 7-א' | Hawk Man | איש הנץ | 11 באוגוסט 2022 | 30 בינואר 2023 |
| 27 | 7-ב' | !Jammy Good | ריבתי | 11 באוגוסט 2022 | 30 בינואר 2023 |
| 28 | 8-א' | The Box Smusher | מוחץ החבילות | 15 באוגוסט 2022 | 31 בינואר 2023 |
| 28 | 8-ב' | Tie Dye Eye | עיניים צבועות | 15 באוגוסט 2022 | 31 בינואר 2023 |
| 29 | 9-א' | The Gift of the Mech Suit | החליפה | 16 באוגוסט 2022 | 1 בפברואר 2023 |
| 29 | 9-ב' | Worst Curse Scenario | קללה נוראית | 16 באוגוסט 2022 | 1 בפברואר 2023 |
| 30 | 10-א' | Summer Santa | סנטה בקיץ | 17 באוגוסט 2022 | 2 בפברואר 2023 |
| 30 | 10-ב' | Closed for Cocooning | הכנפיים של לילי | 18 באוגוסט 2022 | 2 בפברואר 2023 |
| 31 | 11-א' | To Narwhal, With Love | ללווייתנית באהבה | 22 באוגוסט 2022 | 5 בפברואר 2023 |
| 31 | 11-ב' | Fear and Loathing in Yellow Springs | פחד ותיעוב במדבר | 23 באוגוסט 2022 | 5 בפברואר 2023 |
| 32 | 12-א' | More Scary Stories to Tell Your Cloud | עוד סיפורים מפחידים שמספרים לעננים | 21 באוקטובר 2022 | 6 בפברואר 2023 |
| 32 | 12-ב' | More Scary Stories to Tell Your Cloud | עוד סיפורים מפחידים שמספרים לעננים | 21 באוקטובר 2022 | 6 בפברואר 2023 |
| 33 | 13-א' | Pam & Jelly | פאם וג'לי | 24 באוגוסט 2022 | 7 בפברואר 2023 |
| 33 | 13-ב' | Inside Angus | בתוך אנגוס | 25 באוגוסט 2022 | 7 בפברואר 2023 |
פרקים > קצרים

| מספר הפרק | שם הפרק באנגלית | תאריך שידור בארצות הברית ארצות הברית |
| --- | --- | --- |
| 1-א' | Challenges | 11 ביוני 2021 |
| 1-ב' | Unboxing | 11 ביוני 2021 |
| 2-א' | DIY | 18 ביוני 2021 |
| 2-ב' | Travel Brochure | 18 ביוני 2021 |
| 3-א' | Welcome | 25 ביוני 2021 |
| 3-ב' | Skip Ads | 25 ביוני 2021 |
רישאר מסן-ויקטור

| --- | --- |

 לידה:  1110? ממלכת סקוטלנד 
 פטירה:  10 במרץ 1173 (בגיל 63 בערך) פריז, ממלכת צרפת 
 מדינה:  צרפת 
 שפות היצירה:  לטינית 
 
רִישַׁאר מִסֶּן-וִיקְטוֹר (בצרפתית: Richard de Saint-Victor; סביבות 1110? –  10 במרץ 1173) היה פילוסוף ותאולוג יליד סקוטלנד מימי הביניים ואחד ההוגים הדתיים המשפיעים ביותר בתקופתו. כחבר בקומונה של כמרים (Canons Regular), הוא היה תאולוג מיסטי בולט, והיה ראש המנזר האוגוסטיני המפורסם של סן-ויקטור (אנ') בפריז מ-1162 ועד מותו ב-1173.
קורות חייו

מעט מאוד ידוע על הולדתו וחינוכו של רישאר מסן-ויקטור. ז'אן מטולוז כתב קורות חיים קצרים של רישאר במאה השבע-עשרה. הוא כתב שרישאר הגיע מסקוטלנד. ז'אן הוסיף שרישאר התקבל למנזר סן-ויקטור על ידי אב המנזר גילדוין (1114–1155) והיה תלמיד של איג מסן-ויקטור, שהיה המורה בעל ההשפעה הרבה ביותר מבין כל המורים במנזר (מה שרומז שרישאר הצטרף לקהילה לפני מותו של איג ב-1141). עם זאת, תיאור זה על תחילת חייו של רישאר אינו מקובל על כל החוקרים המודרניים, ויש שהציעו שרישאר הצטרף למנזר לאחר מותו של איג ב-1141.
עם זאת, כל החוקרים מסכימים שרישאר היה מגיסטר (עוזר לאב המנזר) במהלך שנות ה-50 של המאה ה-12, ולאחר מכן הועלה לתפקיד משנה לאב המנזר בשנת 1159 (כפי שצוין במסמך שנמצא במנזר). הוא שירת תחת ארניסיוס, יורשו הנבחר של אשאר מסן-ויקטור (אנ'), שלא היה ראוי לתפקיד. חייו של רישאר הפכו קשים מהתסכולים של עבודה תחת אדם שלא התאים לתפקידו. ארניסיוס בזבז את משאבי המנזר על פרויקטי בנייה שאפתניים מדי ורדף כל מי שניסה להתנגד לו. רישאר הורשה לשמור על תפקידו, אך השפעתו הוגבלה. הדברים הפכו לבלתי נסבלים עד כדי פנייה לאפיפיור אלכסנדר השלישי, שביקר במנזר סן-ויקטור ב-1162. באמצעות חילופי מכתבים רבים, ארניסיוס הודח בסופו של דבר מתפקידו והאפיפיור שיבח את רישאר על מעורבותו המתמשכת בעניין. מכתבים מאנגליה שנכתבו לרישאר מראים שהוא היה בקשר מתמיד עם ענייני אנגליה ונותנים עדות לאופי הבינלאומי של החיים האינטלקטואלים בתקופה זו. הוא עקב אחר אירועים פוליטיים עדכניים ונלחם לצד תומאס בקט נגד הנרי השני, מלך אנגליה, ותמך בברנאר מקלרבו במאבקו נגד פייר אבלר.
בשנת 1162 הוא הועלה לדרגת פריור, עובדה שמוכיחה שהוא כבר נהנה ממוניטין גבוה בתוך הקהילה הנזירית של סן-ויקטור באותה תקופה. הוא החזיק בתפקיד זה עד מותו ב-10 במרץ 1173.
כתיבתו

מהמבואות וההקדמות לספריו אנו למדים שהוא כתב אותם במספר גדול מהרגיל של מהדורות כדי לענות על רצונות תלמידיו ועמיתיו, מה שמראה שהוא בוודאי היה פופולרי להפליא בקרב בני דורו. רמת התהילה הגבוהה של רישאר בהחלט קשורה לנושא הבסיסי שלו. כמו מורו איג, הוא האמין שכתבי הקודש שונים מיצירות חילוניות בעמימות הרב-שכבתית של הטקסט. מבחינתו הכל היה מטאפורה, אלגוריה וסמלים. הוא עדיין זיהה משמעות מוסרית גם כאשר המשפטים הפכו ללא יותר ממסורות במשך מאות שנים.
מטרתו העיקרית הייתה לבנות את מלכות האלוהים בנפשם של בני האדם. בכך הוא, כמו מורו, המשיך את המסורת של אוגוסטינוס ופסבדו-דיוניסיוס האראופגיטי עם הנאופלאטוניזם שלו, אך גם בזו של אנסלם מקנטרברי. אבל בניגוד לאיג, יצירותיו של ריצ'רד נהנו מקהל גדול יותר. כנראה הדבר נבע במידה רבה מסגנון הכתיבה שלו, שכן ההבנה הנכונה מובטחת על ידי העובדה שאלוהים מתגלה כמחבר, מה שלא אומר שלרישאר היו חזיונות אלוהיים.
מלבד זאת, הוא תמיד ניסה ליצור קשר למציאות וחקר את משמעות הקשר בין אלוהים לבריאה. אופן הידע שלו הוא אפוא התבוננות, שבה התוכן הסמלי של המציאות נקבע באופן מהימן.
יצירתו העיקרית היא "Tractatus Exceptionum" ("אמנת החריגים") עם הערות כמעט על כל ספרי הברית הישנה והחדשה. הוא כתב את הספר הזה בעקבות ה"דידאסקליקון" של איג ובו הוא חשף את הרהוריו על שיטות: כתבי הקודש והבריאה מעבירים ידע שהמדע חייב להבטיח.
יצירות אלה ועוד רבות אחרות הפכו את רישאר למורה ללא תחרות, לחיים הרוחניים. כתביו בתורם השפיעו על תאולוגים ופילוסופים הבאים כמו אלכסנדר מהיילס (אנ'), בונוונטורה הקדוש, תומאס אקווינס וג'ון דנס סקוטוס.